Iban-d daɣen wawal “tameslubt” deg uḥric “Zzwağ bu-yebrayen” mi tella Xelluǧa tettlaqab yelli-s Cabḥa :“tameslubt-agi yergel lmux-is, ala s tyitwin i tfehhem”(sb.132). Syin ɣer-s, tesseqdec-it temsawalt akken ad d-temmel lferḥ d tumert i tt-yeṭṭfen mi tesla lexber n tadist-is seg Nna Ḥlima. Ay-agi iban-d deg uḥric “ Tisselbi n tisselbi”: “Am tmeslubt i teffẓeɣ deg wawal i d-tebder Nna Ḥlima, ḥenceɣ-t-id ɣer wul-iw” (sb.182).